**Unideprivaatio-eeg**

**Tutkimuspaikka**

Kainuun keskussairaala, sisäänkäynti on sairaalan pääovesta F1. KNF sijaitsee pääaulasta eteenpäin ja oikealla. Ilmoittaudu pääaulassa olevalla ilmoittautumisautomaatilla Kela-kortilla tai muulla virallisella henkilöllisyystodistuksella. Automaatti ohjaa sinut odottamaan tutkimukseen pääsyä oikeaan odotustilaan ja antaa sinulle vuoronumeron, jolla sinut kutsutaan tutkimushuoneeseen.

**Yleistä**

Tutkimuksella selvitetään aivosähkötoiminnan häiriöitä valveen sekä unen aikana. Tutkimustuloksesta lähetetään lausunto sinua hoitavalle lääkärille.

**Tutkimukseen valmistautuminen**

**Tutkimusta varten sinun täytyy valvoa vähintään 24 h.** Kahvia, teetä, kolajuomia tai muita virkistäviä juomia saat nauttia illalla ja yöllä kohtuudella, mutta et enää aamulla kello neljän jälkeen. Nauti aamupala ennen tutkimukseen tuloa. Saat ottaa lääkkeesi normaalisti, ellei lääkärisi ole ohjeistanut toisin.

**Valvottu yö lisää kohtauksien mahdollisuutta. Tutkimuspäivänä et saa ajaa itse autoa.**

Hiustesi on oltava puhtaat ja kuivat. Hiuslakkaa ja -voiteita et saa käyttää ennen tutkimusta.

**Tutkimuksen suoritus**

Tutkimuksessa rekisteröidään aivojen sähköistä toimintaa. Rekisteröinti tapahtuu pään iholta elektrodimyssyn ja -geelin avulla. Myssy yhdistetään tutkimuslaitteeseen, joka rekisteröi tietokoneelle aivojen sähköiset ilmiöt. Tutkimuksen alkupuolella saat nukahtaa. Sinun annetaan nukkua noin 20 minuuttia. Herättämisen jälkeen rekisteröidään valvetta, jolloin mahdollisesti annetaan vilkkuvaloärsykkeitä ja joudut lyhyen ajan hengittämään tavallista syvempään.

Tutkimus on vaaraton ja kivuton, mutta rekisteröinnin onnistumisen kannalta välttämätön päänahan rapsuttelu voi tuntua epämiellyttävältä.

Tutkimus kestää reilun tunnin ja sillä ei ole jälkivaikutuksia. Tosin päänahkaasi ja hiuksiisi jää hieman elektrodigeeliä.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä omasoteviestit. Vastaamme viesteihin 1-3 arkipäivän sisällä. Kuvantamisessa on käytössä myös takaisinsoittojärjestelmä, puh. 040 153 3240. Soittoaikam-me on maanantaista torstaihin kello 7:30 – 16 sekä perjantaisin ja arkipyhien aattoina kello 7:30 – 15. Soitamme sinulle takaisin samana päivänä tai viimeistään seuraavan työpäivän aikana.